Document ID: 32006D0129

KOMISIJAS LĒMUMS
(2006. gada 7. februāris),
ar ko groza Lēmumu 2003/329/EK par pārejas pasākumu termiņa pagarināšanu attiecībā uz kūtsmēslu termiskās apstrādes procesu
(izziņots ar dokumenta numuru K(2006) 263)
(Autentisks ir tikai teksts franču, nīderlandiešu, somu un zviedru valodā)
(Dokuments attiecas uz EEZ)
(2006/129/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
tā kā:
(1)
Regula (EK) Nr. 1774/2002 nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam. Ņemot vērā šo noteikumu stingrās prasības, tika ieviesti pārejas pasākumi.
(2)
Komisijas 2003. gada 12. maija Lēmums Nr. 2003/329/EK par pārejas pasākumiem attiecībā uz kūtsmēslu termoapstrādes procesu (2) saskaņā ar Eiropas Parlamenta un Padomes Regulu (EK) Nr. 1774/2002 dod ražotājiem laiku līdz 2005. gada 31. decembrim pielāgoties un attīstīt alternatīvus kūtsmēslu termoapstrādes procesa veidus.
(3)
Par kūtsmēslu termiskās apstrādes bioloģisko drošību 2005. gada 7. septembrī pieņēma EFSA atzinumu. Pamatojoties uz šo atzinumu, Komisija pašlaik ierosina grozījumus Regulas (EK) Nr. 1774/2002 VIII pielikuma attiecīgajā nodaļā. Līdz jauno pasākumu piemērošanai dalībvalstis un uzņēmēji lūdza Komisijai pagarināt Lēmumā 2003/329/EK paredzēto pārejas pasākumu piemērošanas termiņu, lai novērstu tirdzniecības pārtraukšanu.
(4)
Tādēļ Lēmumā 2003/329/EK paredzēto pārejas pasākumu piemērošanas termiņš pēdējo reizi būtu vēl pagarināms, lai dotu dalībvalstīm iespēju atļaut uzņēmējiem turpināt piemērot dalībvalsts tiesību normas attiecībā uz kūtsmēslu termiskās apstrādes procesu, kamēr stājas spēkā Regulas (EK) Nr. 1774/2002 VIII pielikuma grozītās prasības.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/329/EK groza šādi:
Lēmuma 1. pantā, 3. panta 2. punktā un 5. pantā datumu “2005. gada 31. decembris” aizstāj ar datumu “2006. gada 31. decembris”.
2. pants
Šis lēmums ir adresēts Beļģijas Karalistei, Francijas Republikai, Nīderlandes Karalistei un Somijas Republikai.
Briselē, 2006. gada 7. februārī

Labels: 0
6
20